**Christian Malcolm** (s. 3. kesäkuuta 1979 Cardiff) on brittiläinen pikajuoksija.

Malcolm voitti 1997 nuorten EM-kisoissa kultaa 200 metrin juoksussa ja 4 x 100 metrin viestijuoksussa sekä hopeaa 100 metrin juoksussa. Seuraavana vuonna hän voitti nuorten maailmanmestaruuden 100 metrillä ajalla 10,12 ja 200 metrillä ajalla 20,44. Samana vuonna hän juoksi toiseksi Kansainyhteisön kisoissa 200 metrillä ajalla 20,29, joka oli uusi nuorten Euroopan ennätys. Hänet valittiin vuoden 1998 parhaaksi junioriyleisurheilijaksi. Vuonna 2000 hän voitti sisäratojen EM-kultaa 200 metrillä ja sijoittui viidenneksi Sydneyn olympialaisissa ajalla 20,23. Seuraavana vuonna Malcolm voitti MM-hopeaa Lissabonin sisäratojen MM-kisoissa ja karsiutui samoissa kisoissa 60 metrillä. Edmontonin ulkoratojen MM-kisoissa hän oli 100 metrillä kuudes ajalla 10,11 ja 200 metrillä viides ajalla 20,22. Kauden lopussa hän oli GP-finaalissa 200 metrillä neljäs.

Malcolm aloitti kauden 2002 voittamalla sisäratojen EM-hopeaa 200 metrillä. Hän juoksi samana vuonna Kansainyhteisön kisoissa kahdeksanneksi ja Münchenin EM-kisoissa neljänneksi. 2003 hän oli toinen Euroopan cupissa, mutta karsiutui Pariisin MM-kisoissa välierissä. Seuraavana vuonna hän voitti Euroopan cupin ja karsiutui Ateenan olympialaisissa välierissä. Malcolm voitti jälleen Euroopan cupin vuonna 2005. Helsingin MM-kisoissa hän karsiutui 200 metrin välierissä, mutta oli mukana voittamassa pronssia pikaviestissä. Vuonna 2006 Malcolm karsiutui Kansainyhteisön kisoissa 100 metrin alkuerissä. Hän voitti samana vuonna Euroopan cupin superliigan.

Malcolm juoksi avausosuuden Britannian joukkueessa, joka sai pronssia Osakan 2007 MM-kilpailujen 4 ×100 metrin viestissä. Pekingin olympialaisissa 2008 hän oli viides 200 metrillä ajalla 20,40. Barcelonan EM-kilpailuissa 2010 hän sai samalla matkalla hopeaa ajalla 20,38 vain sadasosan kilpailun voittaneelle Christophe Lemaitrelle hävinneenä. Delhin Kansainyhteisön kisoissa hän sai 200 metrillä pronssia ajalla 20,52. Daegun MM-kisoissa 2011 ja Lontoon olympialaisissa 2012 hän karsiutui 200 metrin välierissä.

Malcolm on Britannian yleisurheilumaajoukkueen päävalmentaja.

Ennätykset
----------

* 100 metrin juoksu: 10,09 (2001)
* 200 metrin juoksu: 20,08 (2001)

Lähteet
-------

* Christian Malcolm Kansainvälinen yleisurheiluliitto.  (englanniksi)

### Viitteet

1. ↑  4x100 Metres Relay - M Final *iaaf.org*.  1.9.2007. Viitattu 1.8.2010. (englanniksi)
2. ↑  200m Men Final *European Athletics*.  30.7.2010. Viitattu 1.8.2010. (englanniksi)
3. ↑  Greenen aitavauhti riitti myös Kansainyhteisökultaan *yleisurheilunkuvalehti.fi*.  10.10.2010. Viitattu 22.10.2010.
4. ↑

Miesten 100 metrin juoksun junioreiden maailmanmestarit
*1986*: Derrick Florence |
*1988*: Andre Cason |
*1990*: Davidson Ezinwa |
*1992*: Ato Boldon |
*1994*: Deji Aliu |
*1996*: Francis Obikwelu |
*1998*: Christian Malcolm |
*2000*: Mark Lewis-Francis |
*2002*: Darrel Brown |
*2004*: Ivory Williams |
*2006*: Harry Aikines-Aryeetey |
*2008*: Dexter Lee |
*2010*: Dexter Lee |
*2012*: Adam Gemili |
*2014*: Kendal Williams |
*2016*: Noah Lyles |
*2018*: Lalu Muhammad Zohri |
*2021*: Letsile Tebogo | 
*2022*: Letsile Tebogo

Miesten 200 metrin juoksun junioreiden maailmanmestarit
*1986*: Stanley Kerr |
*1988*: Kevin Braunskill |
*1990*: Aleksandr Goremykin |
*1992*: Ato Boldon |
*1994*: Tony Wheeler |
*1996*: Francis Obikwelu |
*1998*: Christian Malcolm |
*2000*: Paul Gorries |
*2002*: Usain Bolt |
*2004*: Andrew Howe |
*2006*: Marek Niit |
*2008*: Christophe Lemaitre |
*2010*: Shōta Iizuka |
*2012*: Delano Williams |
*2014*: Trentavis Friday |
*2016*: Michael Norman |
*2018*: Jona Efoloko |
*2021*: Udodi Onwuzurike |
*2022*: Blessing Afrifah



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |